Mestu munar um eldislax Alls var fluttur út eldislax fyrir um 2,4 milljarða króna í nóvember , sem er um 151% aukning frá nóvember árið 2018 . Þar af nam útflutningsverðmæti lifandi eldislax , þar með talið seiði , 387 milljónum króna en slíkur útflutningur hefur aukist verulega að undanförnu . Ætla má að þar sé um frjóvguð hrogn að ræða , sem er afar verðmæt framleiðsla enda hátækniafurð . Útflutningsverðmæti silungs nam 461 milljón króna í nóvember og jókst um tæp 60% frá sama mánuði 2018 . Komið upp í rúma 23 milljarða Á fyrstu 11 mánuðum nýliðins árs er útflutningsverðmæti eldisafurða komið upp í rúma 22,9 milljarða króna . Það er um 92% aukning í krónum talið á milli ára en um 72% að teknu tilliti til gengisáhrifa . Það er stóraukin framleiðsla sem skýrir þessa aukningu , sér í lagi á eldislaxi . Í upphafi árs höfðum við gert ráð fyrir að útflutningsverðmæti eldisafurða yrði í kringum 24 milljarða króna í ár . Líkur er á að það verði nærri lagi , en miðað við þróunina er líklegt að útflutningsverðmæti eldisafurða verði í kringum 25 milljarða í ár . Efnahagsleg hagsæld Íslendinga er , sem endranær , verulega háð útflutningi og því fleiri sem stoðirnar eru og um leið fjölbreyttari , því meiri verður hún . Slíkur ábati ætti að vera enn augljóslegri eftir þau áföll sem dundu yfir stærstu útflutningsgreinar landsins á nýliðnu ári og áhrif þeirra á þjóðarbúið . Gefur því auga leið að ofangreind þróun í fiskeldi er afar kærkomin búbót við útflutningsflóru þjóðarbúsins . Það er þó enn sem komið er smátt í sniðum , miðað við stóru útflutningsgreinarnar þrjár , það er ferðaþjónustu , sjávarútveg og álframleiðslu , en í því felast mikil tækifæri til verðamætasköpunar í framtíðinni og þar með að auka útflutningstekjur .